Colegn
Colegn -:- (Collegno an italian) a l’é un comun ëd 50.120 abitant  dla provincia ëd Turin.

Stòria 
A Colegn a-i era un dj'ospidaj psichiàtrich ëd Piemont.
A l'ha sarà dël 1984, séghit a larforma Basaglia'' dël 1978.

 Ël vilage ovrié Leumann 
Ël Vilage Leumann''' ëd Colegn a l'é na borgià tirà su për j'ovrié dantorn a la fàbrica 'd coton dl'istess nòm an tra la fin dl'Eut-sent e l'ancamin dël Neuv-sent, su proget dl'anginié Pietro Fenoglio.
A pija 'l nòm da sò fondador, l'andustrial Napoleone Leumann.
Nassù an n'àrea ëd campagna, ël vilage a l'é stàit a l'orìgin dla borgià Leumann, frassion dla comun-a ëd Colegn.

Ël vilage a l'era stàit progetà për esse d'autut autònom.
An dzorpì dle ca për ovrié e ampiegà (la pì part ëd vilëtte a doi pian, con giardin) a-i ero ël convit për j'ovriere pì giovo, ij bagn, l'obergi, l'anfermerìa, la pòsta, la cita stassion dij treno, ël ni, la scòla materna e elementar, la cesa, ël sìrcol për ij travajeur e ël negòssi d'alimentar.

La fàbrica a l'ha travajà dal 1875 al 1972.
Ël vilage a l'é stàit catà da la comun-a ch'a l'ha anandià 'n travaj ëd restaurassion e valorisassion: le ca a son abità e le struture a òspito dij servissi pùblich.

Aministrassion 
Ël sìndich a l'é Silvana Accossato (dal 14/06/2004 -second mandà: 2009-).

Sità gemelà 
Colegn a l'é gemelà con:
  Antony, Fransa
  Cerdanyola del Vallès, Spagna
  Gaiba, Italia
  Havířov, Repùblica Ceca
  Matanzas, Cuba
  Neubrandenburg, Gërmania
  Ousseltia, Tunisìa
  Rocchetta Sant'Antonio, Italia
  San Gregorio Magno, Italia
  Sárospatak, Ungherìa
  Sarajevo, Bòsnia e Erzegòvina
  Volžskij, Russia

Anliure esterne 
 Sit istitussional

Arferiment 

Comun dla sità metropolitan-a ëd Turin